Ким Бейсингър
Ким Бейсингър (, , често срещана в България като Бейсинджър) е американска актриса и фотомодел. Едни от най-запомнящите ѝ се роли са във филмите „Девет седмици и половина“ (1986), „Батман“ (1989), „Поверително от Ел Ей“ (1997), „Осмата миля“ (2002) и „Любезните пичове“ (2016). През 1998 г. Бейсингър печели Най-добра поддържаща женска роля за „Поверително от Ел Ей“.

Биография 
Родена е на 8 декември 1953 г. в Атънс. Ким е третото дете от общо пет в семейството на американци, работещи в развлекателната индустрия. Баща ѝ е джаз музикант, а майка ѝ е състезателка по синхронно плуване и е играла воден балет в няколко филма на Естър Уилямс. Има двама по-големи братя и две по-малки сестри. Баба ѝ е отчасти чероки.

Като малка Ким е много срамежлива и родителите ѝ я водили в психиатрия по подозрения за аутизъм. По-късно я записали на уроци по балет. На 16 години печели конкурса за красота за девойки за щата Джорджия. Поканена е за участие в конкурса Мис Америка и по този повод отива в Ню Йорк, но не печели националната надпревара. В началото на 1970-те, след като завършва гимназия, тя се завръща в Ню Йорк, където работи като фотомодел. Агенцията за модели Форд бързо я привлича. Едва 20-годишна, тя вече получава по 1000 долара дневно и е един от най-известните фотомодели в САЩ.

Кариера 

Освен добре платен модел, Бейсингър се усъвършенства в актьорството като взима уроци в школата Neighborhood Playhouse. Играе на малки сцени в Гринуич Вилидж и пее под псевдонима Челси в различни клубове. През 1976 се мести в Холивуд и дебютира в киното с роля в един от епизодите на сериала „Ангелите на Чарли“. Запознава се с гримьора Рон Бритън по време на снимките за нискобюджетната драма „Hard Country“ (1981) и се жени за него. Печели световна слава като „момичето на Бонд“ от филма „Никога не казвай никога“ (1983) с Шон Конъри и с еротичната си роля в „Девет седмици и половина]]“ (1986), където ѝ партнира Мики Рурк. Освен това позира гола за списание „Плейбой“ през знаковата за нея 1983 година. Развежда се с Бритън през 1989 г. През 1989 закупува град Брасълтън в щата Джорджия за 20 милиона долара, но след като през 1993 е дадена под съд заради неизпълнение на трудов договор за участие във филм, тя е принудена да продаде градчето за едва 1 милион долара.

В началото на 1990-те настъпва леко затишие. През 1992 отказва главната женска роля в „Първичен инстинкт“, която се играе по-късно от Шарън Стоун. Завръща се достойно в киното с ролята си на проститутка във филма „Поверително от Ел Ей“ (1997), за която получава Най-добра поддържаща женска роля. Така става първото някогашно „момиче на Бонд“, което получава Оскар. Нейният успех по-късно е повторен от Хали Бери. Освен това е първата актриса, която получава Оскар, след като е позирала гола пред „Плейбой“.

Бейсингър става много добре платена актриса, като за участието си във филма „Мечтах за Африка“ (2000) получава 5 милиона долара.

Личен живот 

Преди да стане известна Бейсингър излиза с модела Тим Сондърс, фотографа Дейл Робинет и спортиста Джо Намат. Тя нямаше да има друга публична привързаност до 2014 г., когато започна да се среща с Мич Стоун. Подобно на Снайдер и Питърс преди него, Стоун се срещна с Бейсинджър, докато й правеше прическа на снимачна площадка. Двойката носи еднакви златни ленти и оттогава заживяват заедно.

На 12 октомври 1980 г. тя се жени за гримьора Рон Снайдер-Бритън, с който се запознава на снимките на „Трудна страна“. Бейсингър развива агорафобия през същата година след пристъп на паника в магазин и е принудена да си стои вкъщи цели шест месеца. 

Омъжена е за актьора Алек Болдуин от 1993 до 2002 г. През 1995 г. ражда първото си дете – дъщеря ѝ Айърланд. По-късно Бейсингър води борба с Алек Болдуин за правата над нея.

Ким Бейсингър е вегетарианка и защитничка на правата на животните.

Филмография

Филми

Източници

Външни препратки 

 
 

Американски актриси
Денс музиканти
Носители на „Оскар“ за най-добра поддържаща женска роля
Носители на Златен глобус
Плейбой модели
Модели от САЩ
Американски общественици
Германци в САЩ
Хора от Джорджия